Graptemys pseudogeographica

Graptemys pseudogeographica juga dikenali sebagai Kura-kura Peta Palsu ialah spesies kura-kura yang berasal dari Amerika Syarikat. Dua subspesies telah dikenalpasti, termasuklah subspecies nominotipikal yang diterangkan di sini.

Ciri-ciri
Karapasnya rendah dan berduri dihujung. Berwarna zaitun-coklat dengan tanda kuning terang bergaris gelap. Plastronnya warna krim kekuningan dengan corak garis gelap. Badannya berwarna kelabu-hitam dengan belang sama ada coklat terang, kuning atau putih. Matanya boleh jadi warna coklat, kuning terang, putih atau hijau dan disilangkan oleh warna hitam. Terdapat garisan nipis di belakang mata bercantum dengan garisan pada belakang leher dan kepalanya. Selain itu, terdapat titik terang di belakang mata dan dagunya.

Taburan habitat
Haiwan ini mendiami kawasan Sungai Missouri dan Sungai Mississippi, dari Ohio, Indiana, Illinois, Wisconsin, Minnesota, sehingga selatan Dakotas dan barat daya Alabama, selatan dan barat Mississippi, dan Louisiana. Kura-kura ini juga ditemui hidup di sungai-sungai di barat daya Louisiana dan timur Texas.

Status pemuliharaan
Di Midwest, Spesies ini mendapat perhatian oleh Ohio.

Kelakuan
Graptemys pseudogeographica suka berjemur, menghabiskan mas berjam di bawah matahari. Mereka juga sering dilihat berkongsi tempat berjemur dengan pelbagai spesies kura-kura dan haiwan lain. Hal ini tidak langsung mengurangkan ancaman pemangsa terhadap mangsa yang hanya bersendirian.

Subspesies
 Subspecies nominotipikal: G. p. pseudogeographica (Gray, 1831) – Kura-kura Peta Palsu
 G. p. kohnii (Baur, 1890) – Kura-kura Peta Mississippi

Ekologi
Kura-kura ini memiliki kaki renang yang kuat. Mereka boleh hidup di dalam air yang lebih dalam dan bergerak. Kura-kura ini juga menjadikan tasik ladam dan paya cetek sebagai habitat selain daripada sungai. Aktiviti berjemur sangat penting, di mana mereka sering dilihat berjemur di batang-batang kayu hanyut dan batu.

 Ancaman dan pemuliharaan 
Antara ancaman yang dihadapi kura-kura ini ialah pemusnahan sarang telur oleh haiwan dan serangga. Mereka juga sering menjadi mangsa perangkap jaring insang, atau ditembak. Seperti Kura-kura Telinga Merah (Trachemys scripta elegans), mereka sering diburu masyarakat setempat untuk dijadikan haiwan belaan atau dijual.

Galeri

 Rujukan 

Bacaan lanjut
Conant, R. (1975). A Field Guide to Reptiles and Amphibians of Eastern and Central North America, Second Edition. Houghton Mifflin. Boston. xviii + 429 pp. + 48 plates.  (hardcover),  (paperback). (Graptemys pseudogeographica, pp. 57–58 + Plate 8 + Map 14.)
Ernst, C.H., J.E. Lovich and R.W. Barbour. (1994). Turtles of the United States and Canada. Smithsonian Institution Press. Washington, District of Columbia.
Gray, J.E. (1831). Synopsis Reptilium; or Short Descriptions of the Species of Reptiles. Part I.—Cataphracta. Tortoises, Crocodiles, and Enaliosaurians. Treuttel, Wurz, and Co. London. viii + 85 pp. + 11 plates. (Emys pseudogeographica, p. 31.)
Smith, H.M., and E.D. Brodie Jr. (1982). Reptiles of North America: A Guide to Field Identification. Golden Press. New York. 240 pp.  (paperback). (Graptemys pseudogeographica, pp. 50–51.)

Pautan luar
 Graptemys pseudogeographica, Illinois Natural History Survey
 False Map Turtle, Reptiles and Amphibians of Iowa
 Graptemys pseudogeographica, The Reptile Database

Category:Graptemys
Category:Reptilia Amerika Syarikat